ร้านอาหารย่านประชาอุทิศนั้น ส่วนใหญ่แพง เเละไม่ค่อยคุ้มราคา ร้านใบเมี่ยงก็เช่นกัน เป็นร้านอาหารเวียดนามห้องแอร์ ราคาก็อีกระดับหนึ่ง ร้านติดกับไทยพาณิชย์ สาขาประชาอุทิศเลยค่ะ ต้องจอดรถข้างถนนเอานิดนึงนะคะ

ราคาอาหารส่วนใหญ่ ขั้นต่ำจะอยู่ที่ 55 บาทค่ะ เเต่วันนี้มาเน้นกินอาหารจานเดียวฉบับสาวน้อยออฟฟิสค่ะ
-บะหมี่ผักยำไก่ทอด 80 บาท เป็นเส้นมาม่าเหนียวเเน่นหนึบสีเขียว(ตามซุปเปอร์มีขาย) เอามายำรสอ่อนๆ ทานคู่กับได่ทอดชิ้นใหญ่ เฉยๆอะ ยังดีที่ไก่ทอดมาดีมาก

-ก๋วยจั๊บญวณ เส้นออกใสๆ เเต่ยังคงความเหนียวอยู่ น้ำซุปเฉยๆ หมูยอ เเละเครื่องต่างๆแอบน้อย ยังคงต้องปรุงต่อไป เพราะน้ำซุปไม่ถึง สนนราคาที่ 55 บาท

ในส่วนของปริมาณ ก็ธรรมดา ไม่น้อยไม่เยอะ เเต่เพื่อนบางคนกินเฝอจะว่าค่อนข้างน้อยเลยค่ะ ราคาน้ำก็จะคิดแบบร้านอาหารห้องแอร์

โดยสรุป รสชาติเฉยๆ เก็บท้องไว้ก่อนดีกว่า เเต่ถ้ามีโอกาสจะมาลองกับข้าวนะคะ
